চীনে ভারী বৃষ্টিপাতের ফলে দেশটির দক্ষিণ অঞ্চলীয় প্রদেশ গুয়াংদং থেকে লক্ষাধিক মানুষকে নিরাপদ স্থানে সরিয়ে নেয়া হয়েছে। প্রদেশটি থেকে গতকাল শনিবার পর্যন্ত ১ লাখ ২৭ হাজার মানুষকে অন্যত্র নেয়া হয়েছে বলে স্থানীয় কর্তৃপক্ষের বরাত দিয়ে বার্তা সংস্থা সিনহুয়া জানিয়েছে। বৃষ্টির কবলে পড়ে পশ্চিম গুয়াংদংয়ের ২৭টি কাউন্টির প্রায় এক লাখ ত্রিশ হাজার মানুষ ক্ষতিগ্রস্ত হয়েছে। সিনহুয়া বলছে, এ পর্যন্ত দু'জনের মৃত্যুর খবর পাওয়া গেছে। নিখোঁজ রয়েছে আরো দু'জন। এ ঘটনায় প্রায় ১৪৬ বিলিয়ন ইউয়ান ক্ষয়ক্ষতি হয়েছে। এছাড়া নষ্ট হয়েছে প্রায় ৪৫ হাজার হেক্টর জমির ফসল। চীনের বন্যা প্রবণ অঞ্চল থেকে প্রতি বছর গ্রীষ্মকালে লক্ষাধিক মানুষকে জোরপূর্বক নিরাপদ স্থানে সরিয়ে নিতে হয়। দেশটির রাষ্ট্রীয় ইংরেজী দৈনিক চায়না ডেইলির এক প্রতিবেদনে বলা হয়, গত আগস্টে ভারী বৃষ্টিপাতের ফলে প‚র্বাঞ্চলীয় প্রদেশ শানদংয়ে টাইফুন আঘাত হানে এবং গ্রীষ্মকালীন ঝড় শুরু হয়। এতে অন্তত ১৪ জনের প্রাণহানি ঘটে এবং প্রত্যক্ষভাবে অর্থনৈতিক লোকসান হয় প্রায় ১০ বিলিয়ন ইউয়ান।